hu hu hu hu hu hu hu hu hu hu hu hu hu hu hu hu hu hbs_lat sk hu hu hu hu hu hu hu hu hu sk en pt hbs_lat hu hu hu hu hu hu fr es uk sv hu hu hu hu hu en tr it hu hu hu hu hu hu hu hu hu en hu hu ru hu hu hu hu hu hu hu hu hu hu hu sl hu sl hu sl hu sl hu sl hu hu en de en fr nn nl ja es gl cs en ru ca fr uk kn en hu vi tr fr tr hu en de de cs fr sv pl en hu hu hu hu en hu hu hu hu hu hu hu hu hu hu hbs_lat hu hu en hu hu hu hu hu hu hu hu hu hu ms hu hu hu ru hu hu hu hu hu hu hu hu en hu en hu hu hu hu hu hu hu pl hu hu hu hu hu hu hu hu hu hu hu hu hu hu
A komi nyelv vagy zürjén nyelv (saját nyelvükön: KoMи KыB – Komi Kyv; más forrásokban komi-zürjén) az uráli nyelvcsalád finnugor nyelveinek egyik tagja. Főként a Komi Köztársaságban és környékén beszélik, de Észak-Európában és Észak-Szibériában közvetítőnyelvként is használatban volt (elsősorban a hantik, manysik, nyenyecek között).[2] Legközelebbi rokona a permják komi nyelv és az udmurt nyelv. A komi beszélőinek száma 2002-ben 311 600 fő volt (a permják komi beszélőkkel együtt – 217 316 komi és 94 328 komi-permják volt Oroszországban.)[3]
219 000 (2010-es népszámlálás)[1] fő
A Wikimédia Commons tartalmaz KoMи KыB témájú médiaállományokat.
A nyelv az ópermi nyelvből származik, a 14. században elsősorban a liturgia nyelveként használták, saját írással (abur) rendelkezett. A 17. században áttértek a cirill írásra, amit – egy rövid latin írású időszakot kivéve – még ma is használnak. A 19. századra datálható a modern komi irodalom kezdete.
A nyelvnek tíz nyelvjárása (Dobó Attilánál 14[2]) van, melyek közül a prisziktivkari – azaz a főváros, Sziktivkar környéki – a hivatalos nyelv alapja. A nyelvjárások közötti különbségek az l és v fonéma, valamint a palatális d és t használatának különbségeiből adódnak.
5.1 A komi és az udmurt nyelv közötti eltérések
5.2 A komi és a magyar nyelv közötti rokonság
5.3 A komi nyelv orosz szókészlete
A komi leírására először a 14. századi ópermi (abur) írást alkalmazták, melyet Permi Szent István alkotott meg. Ezzel a magyar után a komi nyelvnek van a legidősebb írásbelisége a finnugor nyelvek között.
Az ópermi (abur) írás betűi
Aa Бб BB Гr Дд Ee Ëë Жж Зз Ии Ii Йй Kk Лл MM HH Oo Ӧӧ Пп Pp Cc TT yy Фф Xx Цц Чч Шш Щщ Ъъ Ыы bb Ээ Юю Яя
A komiban 33 fonéma van, ezek közül 26 mássalhangzó és 6 magánhangzó. Jellemző a zöngés-zöngétlen explozíva-, affrikáta-, és spiránspárok megléte, a nyolc mássalhangzópárt érintő palatális-palatizálatlan szembenállás, és a zöngés–zöngétlen párt alkotó alveoláris és palatális affrikáták megléte. Hosszú mássalhangzó vagy magánhangzó, illetve két mássalhangzó vagy magánhangzó egymás mellett csak morfémahatáron fordul elő.
A komi zürjén nyelvjárásában a szóhangsúly szabad, bár általában az első szótagra esik. (A rokon permják komi nyelvben ezzel szemben a hangsúly helyét a tőbeli magánhangzók minősége határozza meg.) Minél délebbre haladunk, annál jellemzőbb a hangsúly morfologizálódása.
A permi nyelveket jellemző szó végi, magánhangzókat is érintő lekopás eredményeként az urál kori, eredetileg kétszótagos szavak gyakran egyszótagossá váltak: va 'víz, mun- 'megy'.
A mondatrészek sorrendje meglehetősen szabad. Gyakoriak az igeneves szerkezetek, amelyek átalakíthatóak alárendelő mellékmondatos struktúrákká. A mellérendelő mondatok kötőszavait – minthogy e mondatfajta új jelenség – a nyelv az oroszból kölcsönözte.
Kétnyelvű utcatábla, felül orosz, alul komi felirattal
A komi és az udmurt nyelv közötti eltérésekSzerkesztés
A komi és a legközelebbi rokon nyelve, az udmurt között van néhány szabályos különbség, melynek ismerete megkönnyíti, hogy megértsék a másik nyelvet.
A komi szóbelseji vagy szó végi -v- az udmurtban -l-:
komi kыB [kɨv] – udm. kыл [kɨl] "nyelv"
komi HыB [nɨv] – udm. Hыл [nɨl] "lány"
komi HbӧB [ɲʌv] – udm. Hbӧл [ɲʌl] "nyíl"
komi пӧB [pʌv] – udm. пaл [pal] "fél (db)"
Ez a komi -v- magánhangzóval kezdődő rag előtt -l--lé változik:
BӧB [vʌv] – udm. BӧлӧH [vʌlʌn] "ló" – "lóval"
TӧB [tʌv] – Tӧлӧдз [tʌlʌdz] "tél" – "télig"
A komi egy o-zó nyelv, míg az udmurt u-zó:
komi oBHы [ovnɨ] – udm. yлыHы [ulɨnɨ] "élni"
komi MopT [mort] – udm. MypT [murt] "ember"
komi лoB [lov] – udm. лyл [lul] "lélek"
Az udmurt e és o általában ӧ a komiban:
komi MӧлӧT [mʌlʌt] – udm. MoлoT [molot] "kalapács"
komi TӧB [tʌv] – udm. Toл [tol] "tél"
komi бӧp [bʌr] – udm. бep [бep] "hátsó rész"
A komi és a magyar nyelv közötti rokonságSzerkesztés
Mintegy kétszáz olyan szó van, melyek a közös örökségről árulkodnak a két nyelvben. Bár már több mint 2-3000 éve váltak szét a két nyelv beszélői, a komi nyelv néha még "magyarosnak" hangzik:
MyHHы koлӧ [munnɨ kolʌ] – menni kell
TӧлыH [tʌlɨn] – télen
BиT пи oлӧ [vit pi olʌ] – öt fiú él
MoHbыд kopcbӧ [moɲɨd kors̡ʌ] – menyed keresi
A komi nyelv orosz szókészleteSzerkesztés
A komi nyelv számos orosz jövevényszót tartalmaz, melyek mellett megtalálhatók azok komi megfelelői is, de ezek a komi alakok általában csak a komi irodalmi szövegekben fordulnak elő, a hétköznapi szóhasználatban régiesnek hatnak. Az orosz любoB "szerelem" szót inkább használják, a komi MycykacbӧM [musukas̡ʌm] helyett.
↑ a b Dobó Attila: Komiföldi betekintő, 84. oldal
↑ Archivált másolat. (Hozzáférés: 2008. augusztus 21.)
Dobó Attila: Komiföldi Betekintő, In: Csepregi Márta (szerk.): Finnugor kalauz, 81–89. o., Medicina (Panoráma), 1998 (ISBN 963-243-813-2), 2001 (ISBN 963-243-862-0)
Nagyezsda Manova: Komi–zürjén nyelvkönyv, Studia uralo-altaica, Szeged, 1998
Nyikolaj Kuznyecov: Komi–magyar szótár, Savaria University Press, Szombathely, 2003
Nanovfszky György (szerk.): Nyelvrokonaink, Teleki László Alapítvány, Budapest, 2000, ISBN 9630034247
Tekintsd meg a Wikipédia komi nyelvű változatát!
Nézd meg Kategória:magyar-komi szótár komi nyelv címszót a Wikiszótárban!
Kisebb finnugor nyelvek elektronikus könyvtára – könyvek, szövegek komiul, udmurtul, hantiul stb.
Komi nyelvű nyelvtan röviden
Komi nyelvtan (4 részes)
http://www.nytud.hu/nyk/102/redeimellerend.pdf Rédei Károly: Mellé és alárendelő kötőszavak a zürjénben (cikk)
A komi irodalomról oroszul
http://finnotka.nytud.hu – {komi-permják, komi-zürjén}–{magyar, finn, orosz, angol} szótárak
A nyelvek portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Komi_nyelv&oldid=24792743”
Utoljára szerkesztve 2022. március 23., 11:19-kor
A lap utolsó módosítása: 2022. március 23., 11:19
A lap szövege CC BY-SA 3.0 alatt érhető el, ha nincs külön jelölve.